open-index/open-wikipedia-markdown huggingface dataset:
Kodima

**Kodima** () ir pilsēta Ukrainas dienvidrietumos, Odesas apgabala Podiļskas rajonā. Izvietojusies apgabala ziemeļrietumos Kodimas upes krastā  no apgabala centra Odesas. Līdz 2020. gadam rajona centrs.

## Vēsture
Apdzīvoto vietu 1754. gadā Kodimas upes krastā nodibināja pēc kņaza Josifa Ļubomirska rīkojuma. Ciemā bija attīstīta dārzkopība un dravniecība. Strauja attīstība sākās pēc dzelzceļa izbūves 1870. gadā. Kopš 1930. gada rajona centrs, kopš 1938. gada — pilsētciemats, bet kopš 1979. gada — pilsēta.

## Atsauces

## Ārējās saites
Ciņu grīslis

**Ciņu grīslis** () ir grīšļu dzimtas suga. Savvaļā tā ir plaši sastopama Eirāzijā (neiekļaujot Eiropas rietumu un dienvidu daļu). Bieži sastopama visā Latvijas teritorijā.

## Apraksts
Ciņu grīslis ir daudzgadīgs, 20-50 cm garš grīšļu dzimtas lakstaugs, kurš pieder dažādvārpu grīšļu grupai, jo tam ir sievišķie ziedi ar 2 drīksnām.

Augs veido blīvu ceru, pazemes dzinumu nav. Stublāja un lapu krāsa ir gaišzaļa. Stublājs ir raupjš un trīsšķautņains. Lapas ir 0,15-0,3 cm platas ar īsi smailu galu, tās ir īsākas nekā stublājs. Lapu makstis ir tumšsarkanas un šķeldrainas. Ziedkopa ir blīva. Stublāja galotnē viena vīrišķo ziedu vārpiņa, zem tās tuvu 2-3 iegarenas sievišķo ziedu vārpiņas. Visas vārpiņas ir stāvas. Seglapa pie apakšējās vārpiņas ir īsa, nepārsniedz vārpiņu. Augļa pūslītis dzeltenzaļš, ieapaļš, bez dzīslojuma, garāks nekā strupā, tumšbrūnā segplēksne ar gaišu joslu vidū. Knābītis ir ļoti īss, gandrīz vesels. Zied maijā, jūnija sākumā.

## Atsauces
Marks Kukurelja

**Marks Kukurelja Saseta** (, dzimis ) ir Spānijas futbolists, spēlē aizsarga pozīcijā, Spānijas futbola izlases dalībnieks. Kopš 2022. gada Kukurelja pārstāv Anglijas Premjerlīgas komandu Chelsea F.C..

2016. gadā debitējis *[[FC Barcelona B]]* komandā, bet *[[La Liga]]* turnīrā nevienu spēli ar galveno komandu viņš neaizvadīja. Ticis izīrēts citām Spānijas komandām ''Eibar'' un ''Getafe''. 2020. gadā par 6 miljoniem eiro pievienojies *Getafe* komandai. Pēc vienas sezonas Spānijas komandā, Kukurelja noslēdza piecu gadu līgumu ar Anglijas Premjerlīgas komandu ''Brighton & Hove Albion''.

Spānijas futbola izlases sastāvā debitējis 2021. gadā. Izcīnījis sudraba medaļu 2020. gada vasaras olimpiskajās spēlēs.

## Sasniegumi
**Chelsea FC**
* UEFA Konferences līga: 2024—2025
* FIFA Klubu Pasaules kauss: 2025
**Spānija**

* Olimpiskās spēles sudraba medaļa: 2020
* UEFA Eiropas čempionāts futbolā: 2024
* UEFA Nāciju līga finālists: 2024—25

## Atsauces

## Ārējās saites
Jakubs Moders

**Jakubs Pjotrs Moders** (, dzimis ) ir Polijas futbolists, spēlē pussarga pozīcijā, Polijas futbola izlases dalībnieks. Kopš 2025. gada Moders pārstāv Nīderlandes *[[Eredivisie]]* komandu Roterdamas "Feyenoord".

Iepriekš spēlējis Polijas komandās Poznaņas "Lech" un Opoles "Odra", kā arī Anglijas Premjerlīgas komandā *[[Brighton & Hove Albion F.C.|Brighton & Hove Albion]]*.

Polijas futbola izlases sastāvā debitējis 2020. gadā. Piedalījies 2020. gada Eiropas čempionātā.

## Ārējās saites
Stjuarts Dalass

**Stjuarts Dalass** (, dzimis ) ir Ziemeļīrijas bijušais futbolists, kurš spēlēja aizsarga un pussarga pozīcijā un ir bijis Ziemeļīrijas futbola izlases dalībnieks.

Iepriekš spēlējis Ziemeļīrijas komandā ''Crusaders'' un Anglijas komandās ''Brentford'' un ''Northampton Town''.

Ziemeļīrijas futbola izlases sastāvā debitējis 2011. gadā. Piedalījies 2016. gada Eiropas čempionātā.

## Sasniegumi
**Leeds United**

* Anglijas čempionāts: 2019—20

**Individuālie sasniegumi**

* ''Leeds United'' gada labākais spēlētājs: 2020—21

## Ārējās saites
Agrais grīslis

**Agrais grīslis** () ir grīšļu dzimtas suga. Savvaļā tā ir sastopama Eirāzijā (neiekļaujot Eiropas ziemeļu, rietumu un dienvidu daļu).

Agrais grīslis ir sastopams visā Latvijas teritorijā — visbiežāk Daugavas ielejā un tai tuvos apvidos — skrajos mežos, pļavās un gar dzelzceļiem.

## Apraksts
Agrais grīslis ir daudzgadīgs, 15-50 cm garš lakstaugs, kurš pieder vienādvārpu grīšļu grupai tā tievo, garo sakneņu dēļ.

Augs veido skraju, irdenu ceru. Lapas ir šauri lineāras, 0,1-0,2 cm platas, atrodas pie stublāja pamata un gandrīz sasniedz stublāja garumu. Lapas mala ir asa. Visām vārpiņām augšdaļā ir sievišķie ziedi, apakšdaļā — vīrišķie ziedi. Ziedkopa ir blīva, to veido 3—6 vārpiņas. Sievišķo ziedu plēksnes ir rūsganbrūnas. Augļa pūslītis ir iegareni olveidīgs, 0,2-0,4 cm garš un spārnains. Zied maijā un jūnijā.

## Atsauces


## Ārējās saites
Vārpainais grīslis

**Vārpainais grīslis** () ir grīšļu dzimtas suga. Auga dabiskais izplatības areāls ir Ziemeļamerikas austrumdaļā, taču šī suga ir ieviesta arī Eirāzijā, tostarp Latvijā, kur tā ir bieži sastopama visā valsts teritorijā — mežos, krūmājos, mēreni sausās pļavās un atmatās, kā arī gar dzelzceļiem.

## Apraksts
Vārpainais grīslis ir daudzgadīgs, 20—80 cm garš lakstaugs, kurš pieder vienādvārpu grīšļu grupai. Augs veido nelielu ceru. Stublājs augšdaļā ir raupjš. Lapas ir pelēkzaļas, īsākas nekā stublājs, tās ir šauri lineāras un aptuveni 0,15—0,3 cm platas. Lapu gals ir smails. Piezemes lapām ir violeti brūnas makstis. Ziedkopa ir blīva, aptuveni 2—4 cm gara un sastāv no 5—12 nelielām, gandrīz sēdošām vārpiņām. Seglapas ir īlenveidīgas. Augļa pūslītis ir zaļš vai brūnganzaļš, olveidīgs, bez dzīslojuma (vai dzīslojums saskatāms tikai pie pamata), apakšdaļā nedaudz uzpūsts, augšdaļā pakāpeniski sašaurināts divzobainā knābītī. Pūslīšā segplēksne brūna, olveidīga, strupa, ar bālu joslu vidū, īsāka nekā pūslītis. Zied jūnijā.

## Atsauces


## Ārējās saites
Devela grīslis

**Devela grīslis** () ir grīšļu dzimtas suga. Suga ir nevienmērīgi izplatīta Eiropā. Arī Latvijā tā ir sastopama reti un nevienmērīgi: pārsvarā gar Rīgas līci un tā tuvumā, kaļķainos zāļu purvos, avoksnainās pļavās un skrajos krūmājos.

Ierakstīts Baltijas jūras reģiona Sarkanajā grāmatā un Latvijas Sarkanajā grāmatā 3. kategorijā.

## Apraksts
Devela grīslis ir daudzgadīgs, 10-50 cm garš lakstaugs, kurš pieder vienvārpas grīšļu grupai.

Suga ir divmāju — sievišķie un vīrišķie ziedi ir šķirti uz dažādiem augiem. Augs veido blīvu ceru, tā stublājs ir raupjš un trīsšķautņains. Lapas ir šauri lineāras, sarveidīgas, durošas, raupjas un īsākas nekā stublājs. Vīrišķo augu vārpiņas ir šauras, 1,5-2,5 cm garas, to plēksnes ir dzelteni rūsganas. Sievišķo augu vārpiņas ir cilindriskas, 1—2 cm garas, skrajas. Augļu pūslīša segplēksnes ir olveidīgas, smailas, īsākas nekā pūslītis. Pūslītis ir brūns, aptuveni 0,4 cm garš. Zied maijā.

## Atsauces


## Ārējās saites
Anaņjiva

**Anaņjiva** () ir pilsēta Ukrainas dienvidrietumos, Odesas apgabala Podiļskas rajonā. Izvietojusies apgabala ziemeļrietumos Tiļihulas upes krastā  no apgabala centra Odesas. Līdz 2020. gadam rajona centrs.

## Vēsture
Apdzīvotā vieta dibināta ap 1753. gadu kā Anaņas kazaku sloboda Turcijai piederošajās zemēs. Pēc Jasas 1792. gada miera līguma apvidus nonāca Krievijas valdījumā. 1843. gadā piešķirtas pilsētas tiesības, un Anaņjiva kļuva par Hersonas guberņas apriņķa centru. Pēc padomju varas atnākšanas apdzīvotās vietas statuss pazemināts par pilsētciematu, bet 1941. gadā pilsētas statuss atjaunots. Attīstīta pārtikas rūpniecība.

## Atsauces

## Ārējās saites
Anaņjeva

**Anaņjeva** var būt:

* Anastasija Anaņjeva — latviešu vingrotāja;
* Anaņjivas pilsētas krieviskais nosaukums.
Vitālijs Mikolenko

**Vitālijs Mikolenko** (, dzimis ) ir Ukrainas futbolists, spēlē labās malas aizsarga pozīcijā, Ukrainas futbola izlases dalībnieks. Kopš 2022. gada Mikolenko pārstāv Anglijas Premjerlīgas komandu ''Everton''.

Iepriekš spēlējis Ukrainas komandā ''Dynamo Kyiv'', kuras rindās viņš 2021. gadā kļuva par Ukrainas Premjerlīgas uzvarētāju, kā arī 2018—19. gada sezonā tika atzīts par līgas labāko jauno spēlētāju. 2022. gada janvārī pievienojies Anglijas Premjerlīgas komandai ''Everton''.

Ukrainas futbola izlases sastāvā debitējis 2018. gadā. Piedalījies 2020. un 2024. gada Eiropas čempionātā.

## Sasniegumi
**Dynamo Kyiv**

* Ukrainas Premjerlīga: 2020—21
* Ukrainas kauss: 2019—20, 2020—21
* Ukrainas Superkauss: 2018, 2019, 2020

**Individuālie sasniegumi**

* Ukrainas Premjerlīgas labākais jaunais spēlētājs: 2018—19

## Atsauces

## Ārējās saites
Odsons Eduārs

**Odsons Eduārs** (, dzimis ) ir Francijas futbolists, spēlē uzbrucēja pozīcijā. Kopš 2025. gada Eduārs pārstāv Francijas 1. līgas komandu *[[RC Lens|Lens]]*.

Savu karjeru sācis Francijas komandas *[[Paris Saint-Germain]]* komandā. Ticis izīrēts gan Francijas komandai ''Toulouse'', gan Skotijas komandai ''Celtic''. 2018. gadā ar *Celtic* komandu noslēdzis četru gadu līgumu. Ar *Celtic* komandu trīs reizes kļuvis par Skotijas Premjerlīgas uzvarētāju, kā arī divas reizes bijis līgas rezultatīvākais spēlētājs. 2021. gadā pievienojies Anglijas Premjerlīgas komandai ''Crystal Palace''.

## Sasniegumi
**Celtic**

* Skotijas Premjerlīga: 2017—18, 2018—19, 2019—20
* Skotijas kauss: 2018—19, 2019—20
* Skotijas Līgas kauss: 2018—19, 2019—20

**Crystal Palace FC**
* FA Community Shield: 2025

**Individuālie sasniegumi**

* Skotijas Premjerlīgas labākais vārtu guvējs: 2019—20, 2020—21
* ''Celtic'' sezonas labākais spēlētājs: 2019—20
## Atsauces

## Ārējās saites
Zemienes grīslis

**Zemienes grīslis** () ir grīšļu dzimtas suga. Suga ir izplatīta Eiropas ziemeļu, centrālajā un rietumu daļā, kā arī Ziemeļamerikas austrumdaļā. Ietilpst dzeltenā grīšļa (*Carex flava s.l.*) grupas sastāvā, dažās klasifikācijās to nenodala kā patstāvīgu sugu.

Latvijā zemienes grīslis ir reti sastopams valsts rietumu daļā, citur valstī — ļoti reti. Ierakstīts Latvijas Sarkanajā grāmatā 3. kategorijā.

## Apraksts
Zemienes grīslis ir daudzgadīgs, 15—30 cm lakstaugs. Augs ir dažādvārpu grīšļu grupas suga, kam sievišķie ziedi ir ar 3 drīksnām un augļa pūslītis ir ar skaidri nodalītu, divzobainu knābīti.

Augs veido blīvu ceru, tas ir zaļš vai tumši zaļš. Stublājs ir strupi trīsšķautņains. Lapas ir 0,3—0,4 cm platas, īsākas nekā stublājs. Stublāja galā ir viena vīrišķo ziedu vārpiņa ar kātiņu, zem tās ir 2—3 iegarenas (0,6—1 cm garas) sievišķo ziedu vārpiņas. Sievišķo vārpiņu seglapas ir ļoti garas, vismaz apakšējā vai divas apakšējās, vai pat visas pārsniedz ziedkopu; seglapas plātne stāva, lai gan augšējai vārpiņai mēdz būt atliekta. Tāpat kā stublāja lapas, arī seglapas ir tumšzaļas un platas. Augļa pūslītis ir dzeltenzaļš vai zaļš, 0,3—0,4 cm garš. Segplēksne ir dzeltenbrūna, lancetiska, vidū ar tikko jaušamu, zaļu svītru, mazliet īsāka nekā pūslītis vai pūslīša garumā. Zied jūnijā.

## Atsauces

## Ārējās saites
Aļina Hrušina

**Aļina Hrušina** (tagad: **Akobija**) (; dzimusi ) ir ukraiņu brīvā stila cīkstone, 2022. gada Eiropas čempione.

## Biogrāfija
Starptautiskajās sacensībās Aļina Hrušina sāka piedalīties 2015. gadā, kad Eiropas kadetu čempionātā izcīnīja bronzas medaļu. Gadu vēlāk, 2016. gadā, šajā turnīrā viņa kļuva jau par Eiropas kadetu čempioni. 2017. gadā viņa uzvarēja arī nākamajā vecuma grupā un kļuva par Eiropas junioru čempioni. Gada nogalē Polijas pilsētā Bidgoščā viņa, būdama 18 gadus veca, izcīnīja bronzas medaļu Pasaules U23 čempionātā. 2018. un 2019. gadā viņa ieguva divas sudraba medaļas Eiropas U23 čempionātos, kam pievienoja sudraba medaļu arī 2019. gadā pasaules U23 čempionātā Budapeštā. 

2020. gada Eiropas pieaugušo čempionātā, kas notika Romā, viņa izcīnīja sudraba medaļu svara klasē 57 kg. Finālā viņa zaudēja pret Norvēģijas sportisti Greisu Bullenu.

2021. gada martā Eiropas kvalifikācijas turnīrā Akobija nopelnīja vietu dalībai 2020. gada vasaras olimpiskajās spēlēs Tokijā svara kategorijā līdz 57 kg. Aļinas traumas dēļ, šo iespēju, piedalīties svara kategorijas 57 kg sacensībās, izmantoja cita ukraiņu sportiste Tetjana Kita.

2021. gada maijā Ziemeļmaķedonijas galvaspilsētā Skopjē Akobija izcīnīja zelta medaļu Eiropas U23 čempionātā. 2021. gada novembrī viņa izcīnīja arī zelta medaļu 57 kg svara kategorijā 2021. gada U23 pasaules čempionātā, kas notika Belgradā, Serbijā.

### Galveno sacensību rezultāti
#### Eiropas čempionāti

## Atsauces

## Ārējās saites
Telemedicīna

**Telemedicīna** ir informācijas un telekomunikāciju tehnoloģiju izmantošana medicīniskās informācijas apmaiņai. Tas ir viens no visstraujāk augošajiem veselības aprūpes segmentiem pasaulē (ap 20 % gadā).

## Priekšrocības
* Pieejamība. Telemedicīna ļauj nodrošināt attālinātu medicīnisko aprūpi pacientiem, kas atrodas attālos reģionos.
* Veselības aprūpes izmaksu samazināšana. Pacientu attālināta uzraudzība, izmantojot mobilās tehnoloģijas, var samazināt ambulatoro apmeklējumu nepieciešamību un nodrošināt attālinātu recepšu pārbaudi un zāļu izrakstīšanas kontroli. Tādējādi ievērojami samazinās medicīniskās aprūpes kopējās izmaksas.
* Pieredzes apmaiņa. Mobilās tehnoloģijas ļauj medicīnas speciālistiem attālināti konsultēties un dalīties pieredzē, vērot ekspertus un mijiedarboties ar viņiem.
* Stigmas samazināšana. Daži pacienti ārsta kabinetā jūtas neērti. Piemēram, telepsihiatrija ir efektīvāka nekā klasiskā terapija agorafobijas, karavīru PTST un bērnu psihisko slimību gadījumā.
 
## Trūkumi
* Telemedicīna nevar pilnībā aizstāt fizisko izmeklēšanu.
* Rodas nepieciešamība grozīt noteikumus, vadlīnijas un tiesību aktus.
* Telemedicīna apdraud privātumu, drošību, licencēšanu medicīnas jomā un izmaksu atlīdzināšanu.
* Telemedicīna prasa ārstam vairāk laika. Ja klātienes konsultācija aizņem 15 minūtes, tad attālinātā konsultācija var ilgt līdz pusstundai. Turklāt pieaug kļūdu risks medicīnisko pakalpojumu sniegšanā. 
* Pastāv tehnisko problēmu rašanās iespēja, tādu kā datu pārraides kļūdas, datu drošības vai uzglabāšanas pārkāpumi, kas ietekmē savienojuma kvalitāti.

## Atsauces
Anete (filma)

**"Anete"** () ir 2021. gada muzikāla filma, kuras režisors ir Leoss Karakss. Filmā galvenās lomas atveido Ādams Draivers, Mariona Kotijāra un Saimons Helbergs. Filmas scenārija un mūzikas autori ir brāļi Rons un Rasels Meili no grupas *[[Sparks (grupa)|Sparks]]*.

Filma vēsta par komiķi Henriju (Draivers) un viņa sievu operdziedātāju Annu (Kotijāra) un to, kā viņu dzīve mainās, kad viņiem piedzimst bērns, kurš ir apveltīts ar brīnumainām spējām.

"Anete" pirmizrāde notika  2021. gada Kannu kinofestivālā, kur tā bija atklāšanas filma. Karakss saņēma Kannu kinofestivāla balvu kā labākais režisors. Filma saņēma pozitīvas kritiķu atsauksmes.

## Atsauces

## Ārējās saites
Patsons Daka

**Patsons Daka** (, dzimis ) ir Zambijas futbolists, spēlē uzbrucēja pozīcijā, Zambijas futbola izlases dalībnieks. Kopš 2021. gada Daka pārstāv Anglijas čempionāta komandu ''Leicester City''.

Pēc spēlēšanas vairākās Zambijas komandās, 2017. gada janvārī Daka pārcēlās uz ''Red Bull Salzburg'' rezerves komandu ''Liefering''. 2017. gada 27. novembrī, UEFA Čempionu līgas mačā pret ''Genk'', Daka guva vārtus, tādējādi kļūstot par pirmo Zambijas futbolistu, kurš ir guvis vārtus Čempionu līgas grupu turnīrā. Daka palīdzēja komandai izcīnīt četrus Austrijas Bundeslīgas titulus un trīs Austrijas kausus. 2020—21. gada sezonā kļuvis par līgas labāko vārtu guvēju. 2021. gada vasarā Daka pārcēlās uz Anglijas Premjerlīgas komandu ''Leicester City''.

Zambijas futbola izlases sastāvā Daka debitēja 2015. gadā.

## Atsauces

## Ārējās saites
Nampalī Mendī

**Nampalī Mendī** (, dzimis ) ir Senegālas futbolists, spēlē pussarga pozīcijā, Senegālas futbola izlases dalībnieks. Kopš 2025. gada Mendī spēlē Anglijas čempionāta komandā *[[Watford FC|Watford]]*.

Iepriekš spēlējis *[[Ligue 1]]* komandās *[[AS Monaco]]*, *[[OGC Nice]]* un ''Lens'', kā arī Anglijas Premjerlīgas komandā ''Leicester City''.

Senegālas futbola izlases sastāvā debitējis 2021. gadā. Ar izlasi uzvarējis 2021. gada Āfrikas Nāciju kausā.

## Sasniegumi
**Monaco**

* Ligue 2: 2012—13

**Leicester City**

* FA kauss: 2020—21

**Senegāla**

* Āfrikas Nāciju kauss: 2021

## Ārējās saites
Luiss Diass

**Luiss Fernando Diass Marulanda** (; dzimis ) ir Kolumbijas futbolists, spēlē uzbrucēja pozīcijā, Kolumbijas futbola izlases dalībnieks. Kopš 2025. gada Diass pārstāv Vācijas Bundeslīgas komandu Minhenes "Bayern".

Savu karjeru sācis Kolumbijas komandās ''Barranquilla'' un *[[Atletico Junior]]*. 2019. gadā viņš par 7 miljoniem eiro pievienojās Portugāles komandai ''Porto''. *Porto* sastāvā viņš izcīnīja vienu Portugāles Premjerlīgas titulu. Pēc 14 vārtiem 18 mačos 2021—22. gada sezonas pirmajā pusē, Diass par 45 miljoniem eiro pievienojās Anglijas Premjerlīgas komandai ''Liverpool''.

Kolumbijas futbola izlases sastāvā debitējis 2018. gadā. Piedalījies divos *[[Copa América]]* turnīros. 2021. gada Copa América kļuvis par dalīti labāko vārtu guvēju.

## Sasniegumi
**Junior**

* Categoría Primera A: 2018
* Copa Colombia: 2017
* Superliga Colombiana: 2019

**Porto**

* Portugāles Premjerlīga: 2019—20
* Portugāles kauss futbolā: 2019—20
* Supertaça Cândido de Oliveira: 2020

**Liverpool**

* Anglijas Premjerlīga: 2024–25
* Anglijas Līgas kauss: 2021—22, 2023—24
* FA kauss: 2021—22
* FA Charity/Community Shield:2022

**Individuālie sasniegumi**

* *[[Copa América]]* labākais vārtu guvējs: 2021 (dalīti)

## Atsauces

## Ārējās saites
Denjels Amartijs

**Denjels Amartijs** (, dzimis ) ir Ganas futbolists, spēlē pussarga pozīcijā, Ganas futbola izlases dalībnieks.

Iepriekš spēlējis Zviedrijas komandā ''Djurgårdens IF'' un Dānijas komandā ''København''. Ar Dānijas komandu 2016. gadā kļuvis par Superlīgas uzvarētāju. Kopā ar ''Leicester City'' komandu uzvarējis gan Anglijas Premjerlīgā, gan ieguvis FA kausu.

Ganas futbola izlases sastāvā debitējis 2015. gadā. Piedalījies trijos Āfrikas Nāciju kausos.

## Sasniegumi
**København**

* Dānijas Superlīga: 2015—16
* Dānijas kauss: 2014—15, 2015—16

**Leicester City**

* Anglijas Premjerlīga: 2015—16
* FA kauss: 2020—21
* FA Community Shield: 2021
**Beşiktaş**

* Turcijas kauss: 2023—24

## Ārējās saites
Brunu Gimaraiss

**Brunu Gimaraiss Rodrigess Moura** (, dzimis ) ir Brazīlijas futbolists, spēlē pussarga pozīcijā, Brazīlijas futbola izlases dalībnieks. Kopš 2022. gada Gimaraiss pārstāv Anglijas Premjerlīgas komandu ''Newcastle United'' un pilda arī komandas kapteiņa funkcijas.

Savu karjeru sācis Brazīlijas komandās ''Audax'' un ''Atletico Paranaense''. 2020. gadā pievienojies *[[Ligue 1]]* līgas komandai Lionas "''Olympique''". 2022. gada javārī Gimaraiss par 40 miljoniem sterliņu mārciņām pievienojās Anglijas Premjerlīgas komandai ''Newcastle United''.

Brazīlijas futbola izlases sastāvā debitējis 2020. gadā. Izcīnījis zelta medaļu 2020. gada vasaras olimpiskajās spēlēs.

## Sasniegumi
**Athletico Paranaense**

* Copa do Brasil: 2019
* Campeonato Paranaense: 2018
* Copa Sudamericana: 2018

**Newcastle United**
*Anglijas Līgas kauss: 2024–25

**Brazīlija**

* Vasaras olimpiskās spēles zelta medaļa: 2020

## Atsauces

## Ārējās saites
Kristians Romero

**Kristians Gabriels Romero** (, dzimis ) ir Argentīnas futbolists, spēlē aizsarga pozīcijā, Argentīnas futbola izlases dalībnieks. Kopš 2022. gada Romero pārstāv Anglijas Premjerlīgas komandu ''Tottenham Hotspur''.

Savu karjeru sācis Argentīnas komandā ''Belgrano''. 2018. gadā pievienojies Itālijas *[[Itālijas Serie A|Serie A]]* komandai ''Genoa''. Nākamajā sezonā Romero par 26 miljoniem eiro pārcēlās uz ''Juventus'' komandu, kur viņš *Serie A* turnīrā neaizvadīja nevienu maču. Ticis izīrēts gan *Genoa*, gan *[[Atalanta]]* komandai. 2021. gadā Romero par 16 miljoniem eiro pārcēlās uz *Atalanta*. Romero uzreiz tika izīrēts Anglijas Premjerlīgas komandai ''Tottenham Hotspur''.

Argentīnas futbola izlases sastāvā debitējis 2021. gadā. Kopā ar izlasi uzvarējis 2021. gada Copa América un arī 2024. gada Copa América .

## Sasniegumi
**Tottenham Hotspur F.C.**
* UEFA kauss: 2024–25

**Argentīna**

* Copa América: 2021, 2024
*FIFA Pasaules kauss:2022
**Individuālie sasniegumi**

* Itālijas ''Serie A'' labākais aizsargs: 2020—21

## Atsauces

## Ārējās saites
The Tragedy of Macbeth

***The Tragedy of Macbeth*** ir 2021. gada ASV vēsturiska trillera filma, kuras režisors un scenārija autors ir Džoels Koens. Filmā galvenās lomas atveido Denzels Vašingtons, Frānsisa Makdormanda, Bertijs Kārvels, Alekss Hasels, Korijs Hokinss, Harijs Mellings, Ketrina Hantere un Brendans Glīsons. Filma ir balstīta uz Viljama Šekspīra lugu "Makbets". Šī ir pirmā filma, kuru Džoels Koens ir režisējis bez sava brāļa Ītana.

Makbets no trim raganām uzzin pareģojumu, ka kādu dienu viņš kļūs par Skotijas karali. Ambīciju pārņemts un sievas mudināts, Makbets nogalina savu karali un ieņem Skotijas troni.

Filmas *The Tragedy of Macbeth* pirmizrāde notika  Ņujorkas kinofestivālā. Kopš  filma ir pieejama straumēšanas servisā *[[Apple TV+]]*. Filma saņēma kritiķu atzinību par tās režiju, kinematogrāfiju, kā arī Vašingtona, Makdormandas un Hanteres aktierspēli. Filma saņēma trīs nominācijas 94. Kinoakadēmijas balvai kategorijās "Labākais aktieris" (Vašingtons), "Labākais operatora darbs" un "Labākais mākslinieka darbs".

## Atsauces

## Ārējās saites
Viljams Trosts-Ekongs

**Viljams Trosts-Ekongs** (, dzimis ) ir Nigērijas futbolists, spēlē aizsarga pozīcijā, bijis Nigērijas futbola izlases dalībnieks. No 2026. gada pārstāv Kataras Zvaigžņu līgas komandu *[[Al Ahli SC|Al Ahli]]*. No 2020. gada līdz 2023. gadam Trosts-Ekongs pārstāvēja Anglijas Premjerlīgas komandu ''Watford''.

Iepriekš spēlējis Nīderlandes komandās ''Groningen'' un ''Dordrecht'', Beļģijas komandā ''Gent'', Norvēģijas komandā ''Haugesund'', Turcijas komandā *[[Bursaspor]]*, Itālijas komandā ''Udinese'' un Saūda Arābijas komandā *[[Al-Kholood Club|Al-Kholood]]*.

Nigērijas futbola izlases sastāvā debitējis 2015. gadā. Piedalījies 2018. gada FIFA Pasaules kausā un divos Āfrikas Nāciju kausa turnīros. Izcīnījis bronzas medaļu 2016. gada vasaras olimpiskajās spēlēs.

## Sasniegumi
**Nigērija**

* Olimpiskā bronzas medaļa: 2016

## Ārējās saites
Pirkstainais grīslis

**Pirkstainais grīslis** () ir grīšļu dzimtas suga. Savvaļā tā ir plaši sastopama Eirāzijā (neiekļaujot Eiropas ziemeļu, rietumu un dienvidu daļu) sastopama suga.

Latvijā bieži visā teritorijā — gaišos lapkoku un jauktos mežos, mežmalās un krūmājos.

## Apraksts
Pirkstainais grīslis ir daudzgadīgs, 10-30 cm garš lakstaugs, kurš pieder dažādvārpu grīšļu grupai, jo tam sievišķie ziedi ir ar 3 drīksnām un augļa pūslītis ir ar īsu knābīti.

Augs ar gariem sakneņiem, veido blīvu ceru. Stublājs ir tievs un stāvs. Pie stublāja pamata ir daudz īsu, 0,3-0,7 cm platu lapu, kas īsākas nekā stublājs. Pašas apakšējās lapas ir bez plātnes un tās ir spīdīgi sarkanas. Vīrišķo ziedu vārpiņa stublāja galotnē ir viena. Tai gandrīz blakus esošā augšējā sievišķo ziedu vārpiņa nereti pārsniedz vīrišķo ziedu vārpiņu. Augam ir 2—3 sievišķo ziedu vārpiņas, lineāras un paskrajas, apakšējā ar kātiņu. Visas vārpiņas ir diezgan blīvi izvietotas stublāja galotnē. Zied aprīlī, maijā.

## Atsauces
Divmāju grīslis

**Divmāju grīslis** () ir mainīga izskata grīšļu dzimtas suga. Savvaļā tā ir plaši sastopama Eirāzijā, tostarp Latvijā, un Ziemeļamerikā. Izolētas atradnes ir arī Rietumeiropā.

## Apraksts
Divmāju grīslis ir daudzgadīgs, 10-35 cm garš lakstaugs, kurš pieder vienvārpas grīšļu grupai.

Augs ir divmājnieks — vīrišķie un sievišķie ziedi atrodas uz dažādiem augiem. Augs bagātīgi veido pazemes dzinumus, bet tipiska cera tam nav. Stublājs ir apaļš, lapas ir sarveidīgas, tikai stublāja apakšdaļā. Vīrišķie augi ir ar šauri cilindrisku, sarkanbrūnu vārpiņu. Sievišķās vārpiņas ir īsākas, tās ir blīvas. Augļa pūslīši ir olveidīgi, tumši brūni, pakāpeniski sašaurināti. Zied maijā.

## Atsauces
Rozdiļna

**Rozdiļna** () ir pilsēta Ukrainas dienvidrietumos, Odesas apgabalā, Rozdiļnas rajona centrs. Izvietojusies apgabala vidusdaļā  no apgabala centra Odesas. Nozīmīgs dzelzceļa mezgls.

## Vēsture
Apdzīvotā vieta dibināta 1863. gadā sakarā ar Odesas—Baltas dzelzceļa līnijas būvniecību. Satiksme līnijā atklāta 1865. gadā, bet 1867. gadā no Rozdiļnas tika uzbūvēts atzarojums uz Tiraspoli. 1930. gadā Rozdiļnas stacijas ciemats kļuva par rajona centru, 1938. gadā tam piešķīra pilsētciemata statusu, bet 1957. gadā — pilsētas statusu. Pilsētā darbojas nelieli pārtikas, vieglās, mašīnbūves un metālapstrādes uzņēmumi. Lielākā daļa iedzīvotāju nodarbināti dzelzceļā.

## Atsauces

## Ārējās saites
Divsēklu grīslis

**Divsēklu grīslis** () ir grīšļu dzimtas suga. Savvaļā tā ir sastopama ziemeļu apvidos pola tuvumā. Latvijas teritorijā ir sastopams diezgan reti slapjos un purvainos mežos, atsevišķos dienvidu rajonos nav atrasts.

Ierakstīts Latvijas Sarkanajā grāmatā 3. kategorijā.

## Apraksts
Divsēklu grīslis ir daudzgadīgs, 30-50 cm garš lakstaugs, kurš pieder vienādvārpu grīšļu grupai, jo tā vīrišķie ziedi atrodas vārpiņas augšdaļā, sievišķie — vārpiņas apakšdaļā.

Augs veido nelielu, skraju ceru. Stublājs ir trīsšķautņains, tievs un parasti galotnē mazliet nolīkst. Lapas stublāja apakšdaļā ir 0,1—0,15 cm platas, īsākas nekā stublājs. Lapas mala ir raupja. Ziedkopa ir 2—4 cm gara, to veido 2—6 apaļas vārpiņas ar nedaudziem ziediem. Pie apakšējās vārpiņas ir matveida seglapa. Augļa pūslītis ir spīdīgs, zaļš vai brūns, kad ir nogatavojies. Pēc formas pūslītis ir ieapaļš ar ļoti īsu knābīti. Pūslīša pāreja knābītī ir pēkšņa. Zied no maija beigām līdz jūlijam.

## Atsauces


## Ārējās saites
FC Hradec Králové

***FC Hradec Králové*** ir Čehijas futbola klubs no Hradeckrāloves. Tas ir dibināts 1905. gadā. Pašlaik spēlē Čehijas 1. līgā jeb *Fortuna liga*, kas ir valsts augstākā līga. Mājas spēles aizvada *[[Všesportovní stadion|Všesportovní]]* stadionā. Kluba nozīmīgākais panākums ir Čehoslovākijas čempiontituls 1960. gadā, kad komandas nosaukums bija *Spartak Hradec Králove*. Čehijas 1. līgā labākais sasniegums ir divreiz iegūta 8. vieta. 1995. gadā uzvarēja Čehijas kausa izcīņā.

Pēc uzvaras Čehoslovākijas 1. līgā komanda piedalījās 1960.—1961. gada Eiropas kausā, kurā sasniedza ceturtdaļfinālu, tajā divu spēļu summā piekāpjoties Spānijas klubam *[[FC Barcelona]]*. 1995.—1996. gada sezonā spēlēja UEFA Kausu ieguvēju kausa izcīņā, sasniedot astotdaļfinālu.

## Sasniegumi
* **[[Čehijas kauss futbolā|Čehijas kauss]]**
** Kausa ieguvēji (1): 1994–95
* **Čehijas 2. līga** (*Národní liga*)
** Uzvarētāji (3): 2000–01, 2009–10, 2020–21
* **Čehoslovākijas 1. līga**
** Čempioni (1): 1959–60

## Atsauces

## Ārējās saites

* Oficiālā mājaslapa 
* Kluba profils ''soccerway.com'' 
* ''Transfermarkt'' kluba profils
Līdztekas

thumb|Vingrotājs uz līdztekām
**Līdztekas** ir sporta rīks, kuru izmanto sporta vingrošanā (olimpiskais sporta veids) un vispārīgi dažādu skeleta muskuļu attīstīšanai. Tās sastāv no diviem paralēliem, vienādā augstumā novietotiem stieņiem.

## Spēka vingrojumi
Ar rokām balstoties uz līdztekām, var trenēt:

* tricepsus un krūšu muskuļus, saliecot un iztaisnojot elkoņu locītavas;
* vēdera presi, paceļot un nolaižot kājas.

Ar rokām satverot līdztekas no apakšas, var veikt pievilkšanos, tādējādi trenējot bicepsus, deltveida muskuļus, muguras muskuļus: platos, lielos un mazos apaļos, trapecveida.

Iespējami dažādi citi stāvokļi un citas trenējamo muskuļu grupas.
Divputekšņu grīslis

**Divputekšņu grīslis** () ir grīšļu dzimtas suga. Savvaļā sastopams ziemeļu apvidos, tostarp visā Latvijas teritorijā, purvainās pļavās, purvos un slīkšņainās ieplakās mežos.

## Apraksts
Divputekšņu grīslis ir daudzgadīgs, 40-80 cm garš lakstaugs, kurš pieder vienādvārpu grīšļu grupai, jo tā vīrišķie ziedi atrodas vārpiņu augšdaļā.

Augs veido skraju ceru. Tā stublājs ir tievs, raupjš, apakšdaļā apaļš un augšdaļā trīsšķautņains. Lapas ir pelēkzaļas, īsākas nekā stublājs un 0,1-0,2 cm šauras. Ziedkopa ir īsa, blīva un vārpiņas ir strupas. Seglapas ir īsas un plēkšņveidīgas. Augļa pūslītis ir tumšbrūns, apakšdaļā ieapaļš, augšdaļā pēkšņi sašaurināts garā un šaurā knābītī ar sīkiem zobiņiem galā. Segplēksne ir bāli plēvjaina, olveidīga, galā īsi smaila, īsāka nekā pūslītis. Zied maija beigās, jūnijā.

## Atsauces
Alekss Krāls

**Alekss Krāls** (, dzimis ) ir Čehijas futbolists, spēlē pussarga pozīcijā, Čehijas futbola izlases dalībnieks. Kopš 2024. gada Krāls pārstāv Spānijas *[[La Liga]]* komandu *[[RCD Espanyol|Espanyol]]*, kas viņu īrē no ''Union Berlin''.

Iepriekš spēlējis Čehijas komandās ''Teplice'' un ''Slavia Prague'', Krievijas komandā *[[FK Spartak Maskava|Spartak Maskava]]*, Anglijas komandā *[[West Ham United FC|West Ham United]]*, kā arī Vācijas komandā *[[FC Schalke 04|Schalke 04]]*.

Čehijas futbola izlases sastāvā debitējis 2019. gadā. Piedalījies 2020. gada Eiropas čempionātā.

## Sasniegumi
**Slavia Prague**

* Čehijas 1. līga: 2018—19
* Čehijas kauss: 2018—19

## Ārējās saites
Uģis Grūbe

**Uģis Grūbe** (dzimis , miris ) bija latviešu jurists, bijušais Bankas Baltija administrators.

## Dzīvesgājums
Dzimis 1957. gada 5. martā. Studēja LVU Juridiskajā fakultātē un darbojās Rīgas Proletāriešu rajona komjaunatnes komitejā.

1982. gadā sāka strādāt milicijā, tad par strādnieku ražošanas apvienībā “Ausma”, bet 1985. gadā Rīgas Kirova rajona izpildkomitejas dzīvokļu daļā.

1987. gadā Grūbe kļuva Rīgas Kirova rajona tiesas tiesnesi, Latvijas neatkarības atjaunošanas periodā 1990. gadā sāka strādāt Rīgas pilsētas izpildkomitejā.

1992. gadā sāka strādāt par juristu firmā “Koblenz”, 1994. gadā nolika advokāta eksāmenu. Pēc “Bankas Baltija” maksātnespējas pasludināšanas Grūbi 1995. gadā iecēla par bankas administratoru. Kopā ar advokātu Andri Grūtupu esot ieteicis “Bankas Baltija” likvidatoram Deividam Berijam pārdot “Latvenergo” 10 miljonu latu parādu kādai Lihtenšteinā reģistrētai firmai par pieciem miljoniem, kā rezultātā trīs miljoni latu pazuda bez vēsts.
1999. gadā sprādzienā tika bojāta Grūbes automašīna “Lincoln Navigator”.

Digitālās televīzijas ieviešanas lietā Grūbe darbojās kā uzņēmuma “Kempmayer Media Limited” pārstāvis; pēc “Parex bankas” bankrota un nacionalizācijas viņš pārstāvēja bijušo bankas īpašnieku Valērija Kargina un Viktora Krasovicka intereses.

Miris 2022. gada 8. aprīlī.

## Atsauces
Tetjana Omeļčenko

**Tetjana Omeļčenko** (; dzimusi ) ir Ukrainas un Azerbaidžānas brīvā stila cīkstone, Eiropas čempionātu medaļniece, 2017. gada Islāma Solidaritātes spēļu uzvarētāja.

## Biogrāfija
Tetjana Omeļčenko dzimusi 1994. gadā Krivijrihā. Ar cīņas sportu viņa sāka nodarboties 2007. gadā Krivijrihas 9. internātskolā, kur viņu un citus bērnus sāka trenēt Oleksandrs Loznijs. Pēc tam Tetjana trenējās Krivijrihas 2. Bērnu un jauniešu sporta skolā. Viņa bija Ukrainas kadetu, junioru un jauniešu izlašu dalībniece. 2010. gadā viņa kļuva par Eiropas kadetu čempionāta bronzas medaļnieci. 2015. gadā izcīnīja bronzas medaļu Eiropas jaunatnes čempionātā. Ukrainas sacensībās pārstāvēja Krivijrihas "Dinamo". Treneris — Grigorijs Šepeļevs. Jau junioru vecumā viņa kļuva par Ukrainas pieaugušo čempionāta sudraba medaļnieci. 2013. gadā Omeļčenko kļuva par Kijivas starptautiskā cīņas turnīra atklājumu, tikai finālā zaudējot topošajai pasaules čempionei un olimpiskajai čempionei Helēnai Marulisai.

2016. gadā Tetjana Omeļčenko sāka pārstāvēt Azerbaidžānu. Tajā pašā gadā viņa kļuva par Eiropas jauniešu čempioni, bet nākamajā gadā viņa izcīnīja Pasaules jaunatnes čempionāta bronzas medaļu. 2018. gadā viņa guva pirmos nopietnos panākumus pieaugušo līmenī Azerbaidžānas nacionālajā komandā. Viņa maija sākumā ieguva trešo vietu Eiropas čempionātā Serbijas pilsētā Novi Sadā, bet divas nedēļas vēlāk uzvarēja Islāma solidaritātes spēlēs Baku. Kopumā viņa Azerbaidžānas izlases rindās Eiropas čempionātos izcīnīja četras bronzas medaļas.

2021. gadā viņa divreiz mēģināja iekļūt Tokijas olimpiskajās spēlēs, izmantojot olimpiskos kvalifikācijas turnīrus. Atbilstoši sacensību noteikumiem olimpiskās licences tika piešķirtas sportistiem, kuri savās svara kategorijās ieņēma pirmo un otro vietu. Omeļčenko nedaudz pietrūka Eiropas olimpiskajā kvalifikācijas turnīrā, kur viņa ieņēma trešo vietu aiz ukrainietes Irinas Koļadenko un latvietes Anastasijas Grigorjevas, bet pasaules kvalifikācijas turnīrā viņa ieņēma tikai 13. vietu.

### Galveno sacensību rezultāti

#### Pasaules čempionāti

#### Eiropas čempionāti

## Atsauces

## Ārējās saites
Uzbrukums Kramatorskas dzelzceļa stacijai

2022. gada 8. aprīlī notika Krievijas raķešu uzbrukums Kramatorskas dzelzceļa stacijai Ukrainas pilsētā Kramatorskā, Doneckas apgabalā. Saskaņā ar ziņojumiem, nogalināti vismaz 52 cilvēki un ievainoti no 87 līdz 300 cilvēkiem. Daži sākotnējie ziņojumi Krievijas valsts medijos vēstīja, ka raķete trāpījusi militāram mērķim. Vēlāk Krievijas valdība noliedza atbildību par uzbrukumu.

## Uzbrukums
link=https://en.wikipedia.org/wiki/File:%D0%9E%D0%BA%D1%83%D0%BF%D0%B0%D0%BD%D1%82%D0%B8_%D0%B2%D0%B4%D0%B0%D1%80%D0%B8%D0%BB%D0%B8_%C2%AB%D0%A2%D0%BE%D1%87%D0%BA%D0%BE%D1%8E-%D0%A3%C2%BB_%D0%BF%D0%BE_%D0%B7%D0%B0%D0%BB%D1%96%D0%B7%D0%BD%D0%B8%D1%87%D0%BD%D0%BE%D0%BC%D1%83_%D0%B2%D0%BE%D0%BA%D0%B7%D0%B0%D0%BB%D1%83_%D0%9A%D1%80%D0%B0%D0%BC%D0%B0%D1%82%D0%BE%D1%80%D1%81%D1%8C%D0%BA%D0%B0_02.jpg|thumb|Uzbrukuma sekas
Kā lēš BBC un CBS News, tika ziņots, ka stacijā atradās 1000 līdz 4000 cilvēku, kas gaidīja evakuāciju sakarā ar Krievijas 2022. gada iebrukumu Ukrainā. Abas raķetes trāpīja netālu no stacijas ēkas ap pulksten 10:24 (UTC+3), kad *[[Telegram]]* izplatījās pirmie video par raķetes palaišanu, ko pamanīja Ukrainas mediji aptuveni 20 minūtes pirms pirmajiem ziņojumiem par uzbrukumu. Aculiecinieks un *[[World Central Kitchen]]* palīdzības darbinieks sacīja, ka raķetes trieciena laikā dzirdējis "no pieciem līdz desmit sprādzieniem".

Ziņojumos notikums aprakstīts kā ārkārtīgi asiņains. Varas iestādes ziņo, ka sprādzienā daudzi cilvēki zaudēja ekstremitātes. Gan The Guardian, gan Radio Brīvā Eiropa atzīmēja aculiecinieku ziņojumus, ka visā stacijā gulēja līķi un tā bijusi klāta asinīm. Bombardēšanas laikā tika iznīcinātas arī četras automašīnas.

Saskaņā ar pirmajiem ziņojumiem notikuma vietā tika atrasti miruši vismaz 39 cilvēki, bet vēlāk upuru skaits pieauga līdz 52, jo vairāki izdzīvojušie no gūtajām traumām slimnīcā mira. Vismaz pieci no mirušajiem bija bērni.

Sākotnēji gubernators Pavlo Kirilenko paziņoja ka tika izmantotas ballistiskās raķetes 9K720 Iskander, taču vēlāk izlaboja, ka uzbrukums tika veikts ar raķetēm "Točka-U", bruņotām ar kasešu munīciju.

Uz vienas no raķetēm krievu valodā bija uzraksts "par bērniem" (krievu: ЗА ДЕТЕЙ). *CBS News* interpretēja tulkojumu kā tādu, kas, visticamāk, nozīmē "bērnu vārdā", nevis liek domāt par tīšu motīvu vērsties pret bērniem. Radio Brīvā Eiropa/Radio Brīvība to tulkoja kā "mūsu bērniem". BBC norāda, ka vēstījums nozīmē "bērnu labā vai vārdā".

## Atsauces
Aģes dižozols

**Aģes dižozols** (lībiešu: *Aḑā sūrtäm*) ir valsts nozīmes dižkoks, parastais ozols (*Quercus robur*), kas aug Vidrižu pagastā, Limbažu novadā, Aģes upes stāvkrasta slīpumā un iekļaujas krasta koku ainavā. Ozola zari atdalās no stumbra 1,5 m augstumā un izvēršas pār stāvkrastu un upi. Ozols atrodas 200 metrus uz rietumiem no "Medņu" mājām.

## Raksturojums

Stumbra apkārtmērs ir 5,55 m, ozols ir 16 m augsts, vainaga projekcija sasniedz 250 m2, vecums ap 260 gadu. Laikā no 2009. līdz 2021. gadam ozola apkārtmērs pieaudzis par 58 cm, no 4,97m līdz 5,55 m, kas vidēji gadā sastāda 4,83 cm pieaugumu.

## Vēsture
Pēc padomju okupācijas un nacionalizētā lauku īpašuma atgūšanas 1995. gadā Vidrižu pagasta "Medņu" saimnieks Kārlis Šmits Aģes upes krastā atklāja dižozolu. 2005. gadā Šmitu ģimene to attīrīja no krūmu un koku apauguma un nosauca par Aģes dižozolu. Kopš tā laika ozols ir iedvesmojis dzimtas pārstāvjus izzināt dižkokus, izveidot Aģes dižozola apkārtnē Spēkozolu pārgājienu, kā arī iedvesmojis kopā ar domubiedriem no 2011. līdz 2013. gadam stādīt jaunu trejdeviņu Spēkozolu birzi. Aģes dižozols ir kļuvis par iecienītu dižkoku Limbažu novadā. To apmeklē ceļotāji, slēpņotāji un latviskās dzīvesziņas kopēji. Līdz ar trešo atmodu un netkarības atgūšanu, Aģes dižozols ir pieejams arī ārvalstu ceļotājiem.

2021. gadā Aģes dižozols ar savu Spēkozola atbrīvošanas stāstu uzvarēja Eiropas gada koka konkursa nacionālajā atlasē un ir pirmais koks no Latvijas, kas ir piedalījies šajā starptautiskajā konkursā. Konkursa Eiropas fināls norisinājās 2022. gada februārī, kurā Aģes dižozols ieguva 27 098 balsis un 16 dalībnieku vidū ierindojās 9. vietā.

Ņemot vērā, ka ozols aug vēsturiskajās lībiešu zemēs, 2021. gadā, konsultējoties ar Latvijas Universitātes Lībiešu institūtu, Aģes dižozola nosaukums tika iztulkots arī lībiski — *Aḑā sūrtäm*.

## Atsauces

## Ārējās saites
* LTV Ziņu dienests | Aģes dižozols piedalīsies Eiropas gada koku konkursā
* ir.lv | Esam Eiropas dižkoku lielvalsts. Kādu atbildību tas uzliek?
* delfi.lv | Balsojumā par Eiropas gada koku pirmo reizi iekļauts arī Latvijā augošs koks — Aģes dižozols
* Auseklis, Limbažu novada laikraksts | Eiropas gada koks Latvijā — Vidrižu pagasta Aģes dižozols
* LA.LV | Aģes dižozols Eiropas dižkoku parādē
* visitlimbazi.lv | Aģes dižozols no Vidrižu pagasta un tā Spēkozola stāsts ir uzvarējis Eiropas gada koka 2021 Latvijas konkursā un nākamā gada februārī pārstāvēs Latviju šī konkursa Eiropas finālā
Kargilas karš

thumb|250px|Konflikta norise
**Kargilas karš** bija ceturtais no Indijas—Pakistānas kariem, kas notika toreizējā Džammu un Kašmīras štata Kargilas distriktā (tagad Ladākhas teritorijā) no 1999. gada 3. maija līdz 26. jūlijam.

## Norise
Karš sākās ar Pakistānas paramilitāro vienību iekļūšanu Indijas kontrolētajā Kašmīras daļā pie Kargilas pilsētas, kur tās piedalījās vietējo kaujinieku uzbrukumos Indijas armijai. Tas noveda pie karadarbības atsākšanās starp Pakistānu un Indiju.
Pēc vairāk nekā divu mēnešu kaujām Pakistāna bija spiesta atkāpties no ieņemtajām teritorijām.
Badlands

***Badlands*** ir 1973. gada ASV *[[neo-noir]]* krimināldrāma, kuras režisors, producents un scenārija autors ir Terenss Maliks. Filmā galvenās lomas atveido Mārtins Šīns un Sisija Speiseka. *Badlands* ir Malika pirmā režisētā pilnmetrāžas filma.

Filma vēsta par piecpadsmitgadīgo Holliju (Speiseka), kura ar savu draugu Kitu (Šīns) pastrādā virkni slepkavību Dienviddakotā.

*Badlands* pirmizrāde notika  un tā saņēma pozitīvas kritiķu atsauksmes, izceļot kinematogrāfiju un skaņu celiņu. Speiseka tika nominēta BAFTA kino balvai kā "Uzlecošā zvaigzne". 2005. gadā filma tika iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

## Atsauces

## Ārējās saites
Joans Kabajs

**Joans Kabajs** (, dzimis ) ir bijušais Francijas futbolists, spēlē pussarga pozīcijā, bijis Francijas futbola izlases dalībnieks.

Savu profesionālo karjeru sācis ''Lille'' komandā. Tur viņš septiņu sezonu laikā izcīnīja vienu Francijas 1. līgas titulu un vienu Francijas kausu. 2011. gada vasarā noslēdzis piecu gadu līgumu ar Anglijas Premjerlīgas komandu ''Newcastle United''. 2014. gadā Kabajs par 19 miljoniem eiro pievienojās Francijas komandai *[[Paris Saint-Germain]]*. Viņš noslēdza trīs gadu līgumu ar klubu. Gadu vēlāk viņš atgriezās Anglijā un pievienojās ''Crystal Palace''. Vēlāk spēlējis AAE klubā ''Al-Nasr'', bet karjeru noslēdza Francijas komandā ''Saint-Étienne''.

Francijas futbola izlases sastāvā debitējis 2010. gadā. Piedalījies 2014. gada FIFA Pasaules kausā, kā arī 2012. un 2016. gada Eiropas čempionātā.

## Sasniegumi
**Lille**

* Ligue 1: 2010–11
* Francijas kauss futbolā: 2010–11

**Paris Saint-Germain**

* Ligue 1: 2013–14, 2014–15
* Coupe de France: 2014–15
* Coupe de la Ligue: 2013–14, 2014–15

## Ārējās saites
1965. gada Indijas un Pakistānas karš

thumb|250px|Sašautais Pakistānas tanks ar indiešu karavīriem uz tā.

**1965. gada Indijas un Pakistānas karš** jeb **Otrais [[Kašmīra]]s karš** bija otrais no Indijas—Pakistānas kariem, kas notika no 1965. gada 5. augusta līdz 23. septembrim.

## Norise

Karš sākās ar Pakistānas bruņoto spēku operāciju "Gibraltārs", kuras laikā Pakistānas karavīri iekļuva Indijas kontrolētajā Kašmīras daļā un piedalījās vietējo kaujinieku uzbrukumos Indijas armijai. Tas noveda pie karadarbības atsākšanās starp Pakistānu un Indiju, kas notika arī Gudžarātas sāls līdzenumā un Pendžābas provincē. Pēc sešu dienu tanku kaujas abas puses piekrita slēgt pamieru. 
Pēc Taškentas deklarācijas parakstīšanas 1966. gada 10. janvārī tika atjaunots pirmskara stāvoklis.
Izveidojās Indijas-PSRS un Pakistānas-ĶTR militārās alianses.
Freizers Forsters

**Freizers Džerards Forsters** (, dzimis ) ir Anglijas futbolists, spēlē vārtsarga pozīcijā, Anglijas futbola izlases dalībnieks. Kopš 2026. gada Forsters pārstāv Anglijas Premjerlīgas komandu *[[AFC Bournemouth|Bournemouth]]*.

Iepriekš pārstāvējis Anglijas komandas ''Newcastle United'', ''Stockport County'', ''Bristol Rovers'', ''Norwich City'', *[[Southampton FC|Southampton]]* un ''Tottenham Hotspur'', kā arī Skotijas komandu ''Celtic''. Vislielākos panākumus guvis ar *Celtic* komandu, kuras rindās viņš četras reizes kļuva par Skotijas Premjerlīgas uzvarētāju.

Anglijas futbola izlases sastāvā debitējis 2014. gadā. Piedalījies 2014. gada FIFA Pasaules kausā un 2016. gada Eiropas čempionātā.

## Sasniegumi
**Norwich City**

* Anglijas Pirmā līga: 2009—10

**Celtic**

* Skotijas Premjerlīga: 2011—12, 2012—13, 2013—14, 2019—20
* Skotijas kauss: 2010—11, 2012—13
* Skotijas Līgas kauss: 2019—20

**Tottenham Hotspur F.C.**
* UEFA kauss: 2024–25
## Atsauces

## Ārējās saites
Provitamīni

**Provitamīni** ir organiski mazmolekulāri ķīmiski savienojumi, kas ķermenī pārveidojas par vitamīniem. Termins "provitamīns" tiek izmantots, lai apzīmētu, ka vielai nepiemīt vai ir maza vitamīna aktivitāte, bet tā vielmaiņas procesos var tikt pārveidota par aktīvo vitamīnu.

Piemēram, ogļūdeņraža karotīna molekulas organismā īpaša fermenta (15,15'-monooksigenāzes) iedarbībā tiek šķeltas uz pusēm un pārveidojas par aldehīdu — retinālu, kuru cits ferments (retinoldehidrogenāze) pārveido par nepiesātināto spirtu retinolu jeb A vitamīnu.

Provitamīni ir sastopami upenēs, mango, raugā un citos pārtikas produktos.
Edija Šora balva

**Edija Šora balva** ir hokeja apbalvojums, ko pēc katras sezonas noslēguma pasniedz Amerikas hokeja līgas labākajam aizsardzības spēlētājam. Balvas saņēmēju nosaka AHL spēlētāji un žurnālisti. Tā nosaukta par godu Hokeja slavas zāles laureātam Edijam Šoram.

## Balvas ieguvēji

## Ārējās saites
* https://ahlhalloffame.com/trophy-case
* https://www.hockeydb.com/ihdb/stats/leagues/112.html

## Atsauces
Indijas—Pakistānas karš (1947—1948)

thumb|250px|Indijas karavīri nosēžas Srinagaras lidlaukā 1947.–1948. gada kara laikā.

**Indijas-Pakistānas karš (1947–1948)** jeb **Pirmais [[Kašmīra]]s karš** bija pirmais no Indijas—Pakistānas kariem neilgi pēc Britu Indijas sadalīšanas. Tas notika no 1947. gada 22. oktobra līdz 1948. gada 31. decembrim un noveda pie Kašmīras sadalīšanas starp karojošajām pusēm. Tiek lēsts, ka karā bojā gāja ap 5000 Pakistānas un 3000 Indijas karavīru.

## Norise
Karš sākās pēc Pakistānas domīnijas dibināšanas 1947. gada 14. augustā, kad Džammu un Kašmīras valsts rietumu daļā sākās musulmaņu sacelšanās un 22. oktobrī tajā no Pakistānas teritorijas iebruka puštunu kaujinieki. Džammu un Kašmīras mahārādža Hari Singhs nolēma lūgt savas valsts pievienošanu Indijas domīnijai 26. oktobrī.

Indijas gaisa desanta karaspēks 27. oktobrī ieņēma galvaspilsētu Šrīnagaru, atspiežot nemierniekus uz Punčas ieleju.
Gilgitā mahārādžas karavīri pārgāja Pakistānas pusē. 

1948. gada pavasarī Indijas bruņotie spēki sāka plaša mēroga militāro ofensīvu, kas izraisīja Pakistānas karaspēka ienākšanu Kašmīrā 1948. gada maijā. 1948. gada novembrī Indijas armija ieguva pārsvaru visās frontēs un iekaroja lielāko Ladākhas daļu līdz pat Kargilas pilsētai.

### Karadarbība kartēs

J&K01low.jpg
J&K02low.jpg
J&K03low.jpg
J&K04low.jpg
J&K05low.jpg
J&K06low.jpg
J&K07low.jpg
J&K08low.jpg
J&K09low.jpg
J&K10low.jpg


## Sekas
1949. gada 1. janvārī Apvienoto Nāciju Organizācija veicināja pamiera parakstīšanu. 
1949. gadā ANO lika rīkot referendumu par Kašmīras turpmāko statusu.

1957. gadā Indijas Republikā izveidoja Džammu un Kašmiras štatu.
Jakovs Zaharovs (ķīmiķis)

**Jakovs Zaharovs** (krievu: *Яков Дмитриевич Захаров*, 1765-1836) bija krievu ķīmiķis.

## Dzīvesgājums
Dzimis 1765. gada 15. (pēc vecā stila — 3.) oktobrī Sanktpēterburgā. Mācījās Akadēmiskajā ģimnāzijā (Sanktpēterburgā), pēc tam — Getingenes Universitātē. Pēc atgriešanās Krievijā 1790. gadā kļuva par Pēterburgas Zinātņu akadēmijas adjunktu, 1798. gadā — par tās akadēmiķi vispārīgās ķīmijas jomā. Vēl Zaharovs bija Krievijas Akadēmijas (tā bija valodniecības iestāde) loceklis un veidoja amatniecības un rokdarbu vārdnīcu. 1804. gada 12. jūlijā (30. jūnijā) Pēterburgas Zinātņu akadēmija sarīkoja gaisa balona lidojumu no Pēterburgas līdz Gatčinai, tajā piedalījās Zaharovs un Etjēns Gaspārs Robērs. Nomira 1836. gada 14. (2.) oktobrī Pēterburgā.
Jakovs Zaharovs (pedagogs)

**Jakovs Zaharovs** (krievu: *Яков Евдокимович Захаров*) bija krievu pedagogs, Krievijas Impērijas Valsts Domes otrā sasaukuma deputāts no Permas guberņas.

Dzimis 1859. gadā, ieguvis vidējo izglītību, bija pagasta skolotājs Permas guberņas Jekaterinburgas apriņķa Kasli pagastā. 1907. gada 6. februārī ievēlēts par vienu no Valsts Domes otrā sasaukuma deputātiem no Permas guberņas. Iekļāvās Darba grupā un Zemnieku savienības frakcijā. Tika ievēlēts par Domes Tautas izglītības komisijas sekretāru. Domei tiekot atlaistai (Trešā jūnija apvērsums), Zaharovs atgriezās savā dzimtenē. 

Miris 1920. gadā.
Jakovs Zaharovs

**Jakovs Zaharovs** var būt

* Jakovs Zaharovs (*Яков Захаров*; 1765—1836) — krievu ķīmiķis;
* Jakovs Zaharovs (*Яков Захаров*; 1859—1920) — krievu pedagogs un politiķis.
Kostels Pantilimons

**Kostels Pantilimons** (; dzimis ) ir bijušais Rumānijas futbolists, spēlēja vārtsarga pozīcijā, bijušais Rumānijas futbola izlases dalībnieks.

2023. gadā ir Rumānijas Liga III kluba ''Politehnica Timișoara'' ģenerālmenedžeris.

Savu karjeru sācis Rumānijas komandā ''Politehnica Timișoara''. 2011. gadā pārgājis uz Anglijas Premjerlīgas komandu ''Manchester City'', kur viņš bija rezerves vārtsargs. Ar *Manchester City* komandu vienu reizi uzvarējis Premjerlīgā, kā arī ieguvis vienu Anglijas Līgas kausu un *[[FA Community Shield]]*. 2014. gadā pārgājis uz ''Sunderland'', kur pavadījis divas sezonas, līdz 2016. gadā pārgājis uz ''Watford''. Savu karjeru turpinājis *[[La Liga]]* komandā ''Deportivo La Coruña'', Anglijas čempionāta komandā *[[Nottingham Forest]]*, Kipras Pirmā divīzijas komandā *[[AC Omonia]]* un Turcijas Superlīgas komandā *[[Denizlispor]]*.

Rumānijas futbola izlases sastāvā debitējis 2008. gadā. Piedalījies 2016. gada Eiropas čempionātā.

## Sasniegumi
**Politehnica Timisoara**

* Liga II: 2011–12

**Manchester City**

* Anglijas Premjerlīga: 2013–14
* Anglijas Līgas kauss: 2013–14
* FA Community Shield: 2012

**Omonia**

* Kipras Pirmā divīzija: 2019–20

## Ārējās saites
Nikolaje Stanču

**Nikolaje Klaudiu Stanču** (, dzimis ) ir Rumānijas futbolists, spēlē pussarga pozīcijā, Rumānijas futbola izlases dalībnieks. Kopš 2026. gada Stanču pārstāv Ķīnas Superlīgas komandu *[[Dalian Yingbo F.C.|Dalian Yingbo]]*.

Iepriekš pārstāvējis Rumānijas komandas ''Unirea Alba Iulia'', ''Sporting Vaslui'' un *[[FCSB]]*, Beļģijas Pro līgas komandu ''Anderlecht'', Čehijas 1. līgas komandas ''Sparta Prague'' un ''Slavia Prague'', Saūda Arābijas komandas ''Al Ahli'' un *[[Damac FC|Damac]]*, kā arī Itālijas komandu *[[Genoa CFC|Genoa]]*.

Rumānijas futbola izlases sastāvā debitējis 2016. gadā. Piedalījies 2016. un 2024. gada Eiropas čempionātā.

## Sasniegumi
**Unirea Alba Iulia**

* Liga II: 2008—09

**Steaua București**

* Liga I: 2013—14, 2014—15
* Rumānijas kauss: 2014—15
* Rumānijas Līgas kauss: 2014—15, 2015—16
* Rumānijas Superkauss: 2013

**Anderlecht**

* Beļģijas Pirmā A divīzija: 2016—17
* Beļģijas Superkauss: 2017

**Slavia Prague**

* Čehijas 1. līga: 2019—20, 2020—21
* Čehijas kauss futbolā: 2020—21

## Ārējās saites
Florins Andone

**Florins Andone** (, dzimis ) ir Rumānijas futbolists, spēlē uzbrucēja pozīcijā, Rumānijas futbola izlases dalībnieks. Kopš 2024. gada Andone pārstāv Spānijas komandu *[[CD Atlético Baleares|Atlético Baleares]]*.

Savu karjeru sācis vairākās Spānijas zemāko līgu klubos. 2015. gadā ''Córdoba'' rindās debitējis *[[La Liga]]* turnīrā. Vēlāk spēlējis arī ''Deportivo La Coruña''. 2018. gadā Andone noslēdza līgumu ar Anglijas Premjerlīgas komandu ''Brighton & Hove Albion''. 2019—20. gada sezonā ticis izīrēts Turcijas Superlīgas komandai Stambulas "Galatasaray".

Rumānijas futbola izlases sastāvā debitējis 2015. gadā. Piedalījies 2016. gada Eiropas čempionātā.

## Ārējās saites